CELEX: 32019D0451
Language: sk
Date: 2019-03-19 00:00:00
Title: Vykonávacie rozhodnutie Komisie (EÚ) 2019/451 z 19. marca 2019 o harmonizovaných normách pre stavebné výrobky vypracovaných na podporu nariadenia Európskeho parlamentu a Rady (EÚ) č. 305/2011 (Text s významom pre EHP)

20.3.2019   
               
               
                  SK
               
               
                  Úradný vestník Európskej únie
               
               
                  L 77/80
               
            
         VYKONÁVACIE ROZHODNUTIE KOMISIE (EÚ) 2019/451
         z 19. marca 2019
         o harmonizovaných normách pre stavebné výrobky vypracovaných na podporu nariadenia Európskeho parlamentu a Rady (EÚ) č. 305/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (1), a najmä na jeho článok 17 ods. 5,
         keďže:
         
                     (1)
                  
                  
                     V súlade s nariadením (EÚ) č. 305/2011 majú výrobcovia používať metódy a kritériá stanovené v harmonizovaných normách, na ktoré boli uverejnené odkazy v Úradnom vestníku Európskej únie, pokiaľ ide o posudzovanie parametrov stavebných výrobkov, na ktoré sa tieto normy vzťahujú, s ohľadom na ich podstatné vlastnosti.
                  
               
                     (2)
                  
                  
                     Listami M/109 z 29. augusta 1996, M/130 z 29. januára 1999, M/139 z 26. júna 2001, M/122 zo 14. decembra 1998 a M/135 z 5. mája 2000 Komisia požiadala Európsky výbor pre normalizáciu (CEN) o vypracovanie harmonizovaných noriem na podporu smernice Rady 89/106/EHS (2) (ďalej len „mandáty“). Odkazy na harmonizované normy vypracované na základe mandátov sa uverejňujú v Úradnom vestníku Európskej únie (3).
                  
               
                     (3)
                  
                  
                     Mandáty umožňujú revíziu harmonizovaných noriem vypracovaných na ich základe. S cieľom zohľadniť technický vývoj, ako aj požiadavky nariadenia (EÚ) č. 305/2011, Európsky výbor pre normalizáciu niektoré harmonizované normy zrevidoval. Európsky výbor pre normalizáciu zrevidoval konkrétne harmonizované normy týkajúce sa týchto výrobkov: elektrická požiarna signalizácia, vláknocementové dosky a tvarovky, sklo v stavebníctve a vláknocementové rovinné dosky.
                  
               
                     (4)
                  
                  
                     Komisia posúdila, či sú harmonizované normy, ktoré CEN zrevidoval, v súlade s príslušnými mandátmi a nariadením (EÚ) č. 305/2011.
                  
               
                     (5)
                  
                  
                     Harmonizované normy, ktoré CEN zrevidoval, sú v súlade s príslušnými mandátmi a nariadením (EÚ) č. 305/2011. Je preto vhodné uverejniť odkazy na tieto normy v Úradnom vestníku Európskej únie.
                  
               
                     (6)
                  
                  
                     V súlade s článkom 17 ods. 5 nariadenia (EÚ) č. 305/2011 sa pre každú harmonizovanú normu, ktorou sa nahrádza iná harmonizovaná norma, uvedie obdobie paralelnej platnosti. Toto obdobie paralelnej platnosti bolo uvedené v prípade normy EN 15824:2017 pre vonkajšie a vnútorné omietky na báze organických spojív uverejnenej v Úradnom vestníku Európskej únie (4). Vzhľadom na to, že toto obdobie nie je dostatočne dlhé na to, aby sa výrobcovia mohli pripraviť na používanie normy, je potrebné stanoviť nové obdobie paralelnej platnosti.
                  
               
                     (7)
                  
                  
                     Aby mohli výrobcovia uvedené revidované harmonizované normy začať používať čo najskôr, malo by toto rozhodnutie nadobudnúť účinnosť dňom jeho uverejnenia v Úradnom vestníku Európskej únie,
                  
               PRIJALA TOTO ROZHODNUTIE:
         
            Článok 1
            Odkazy na harmonizované normy pre stavebné výrobky vypracované na podporu nariadenia (EÚ) č. 305/2011, ktoré sú uvedené v prílohe I k tomuto rozhodnutiu, sa týmto uverejňujú v Úradnom vestníku Európskej únie.
         
         
            Článok 2
            Odkazy na harmonizované normy pre stavebné výrobky vypracované na podporu nariadenia (EÚ) č. 305/2011, ktoré sú uvedené v prílohe II k tomuto rozhodnutiu, sa týmto uverejňujú v Úradnom vestníku Európskej únie s novým obdobím paralelnej platnosti týchto noriem.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 19. marca 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 88, 4.4.2011, s. 5.
         
            (2)  Smernica Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky (Ú. v. ES L 40, 11.2.1989, s. 12).
         
            (3)  Ú. v. EÚ C 92, 9.3.2018, s. 139.
         
            (4)  Ú. v. EÚ C 92, 9.3.2018, s. 139.
      
      
         
            PRÍLOHA I
            
                        Číslo
                     
                     
                        Odkaz na normu
                     
                     
                        Odkaz na nahradenú normu
                     
                     
                        Začiatok obdobia paralelnej platnosti
                        (dd.mm.rrrr.)
                     
                     
                        Koniec obdobia paralelnej platnosti:
                        (dd.mm.rrrr.)
                     
                  
                        1.
                     
                     
                        EN 54-5:2017+A1:2018
                        Elektrická požiarna signalizácia. Časť 5: Tepelné hlásiče. Bodové tepelné hlásiče
                     
                     
                        EN 54-5:2000
                        Elektrická požiarna signalizácia. Časť 5: Tepelné hlásiče. Bodové hlásiče
                        EN 54-5:2000/A1:2002
                     
                     
                        xx.yy.2019
                     
                     
                        31.8.2022
                     
                  
                        2.
                     
                     
                        EN 54-7:2018
                        Elektrická požiarna signalizácia. Časť 7: Dymové hlásiče. Bodové dymové hlásiče využívajúce rozptyl svetla, prenikajúce svetlo alebo ionizáciu
                     
                     
                        EN 54-7:2000
                        Elektrická požiarna signalizácia. Časť 7: Dymové hlásiče. Bodové hlásiče využívajúce rozptyl svetla, prenikajúce svetlo alebo ionizáciu
                        EN 54-7:2000/A1:2002
                        EN 54-7:2000/A2:2006
                     
                     
                        xx.yy.2019
                     
                     
                        31.8.2022
                     
                  
                        3.
                     
                     
                        EN 492:2012+A2:2018
                        Vláknocementové dosky a tvarovky. Špecifikácia výrobku a skúšobné metódy
                     
                     
                        EN 492:2012
                        Vláknocementové dosky a tvarovky. Špecifikácia výrobku a skúšobné metódy
                     
                     
                        xx.yy.2019
                     
                     
                        xx.yy.2020
                     
                  
                        4.
                     
                     
                        EN 1096-4:2018
                        Sklo v stavebníctve. Sklo s povlakom (pokovované sklo). Časť 4: Norma na výrobky
                     
                     
                        EN 1096-4:2004
                        Sklo v stavebníctve. Sklo s povlakom (pokovované sklo). Časť 4: Hodnotenie zhody/Norma na výrobky
                     
                     
                        xx.yy.2019
                     
                     
                        xx.yy.2020
                     
                  
                        5.
                     
                     
                        EN 1279-5:2018
                        Sklo v stavebníctve. Izolačné sklá. Časť 5: Norma na výrobky
                     
                     
                        EN 1279-5:2005+A2:2010
                        Sklo v stavebníctve. Izolačné sklá. Časť 5: Hodnotenie zhody
                     
                     
                        xx.yy.2019
                     
                     
                        xx.yy.2020
                     
                  
                        6.
                     
                     
                        EN 12467:2012+A2:2018
                        Vláknocementové rovinné dosky. Špecifikácia výrobku a skúšobné metódy
                     
                     
                        EN 12467:2012
                        Vláknocementové rovinné dosky. Špecifikácia výrobku a skúšobné metódy
                     
                     
                        xx.yy.2019
                     
                     
                        xx.yy.2020
                     
                  
      
      
         
            PRÍLOHA II
            
                        Číslo
                     
                     
                        Odkaz na normu
                     
                     
                        Odkaz na nahradenú normu
                     
                     
                        Začiatok obdobia paralelnej platnosti
                        (dd.mm.rrrr.)
                     
                     
                        Koniec obdobia paralelnej platnosti:
                        (dd.mm.rrrr.)
                     
                  
                        1.
                     
                     
                        EN 15824:2017
                        Technické požiadavky na vonkajšie a vnútorné omietky na báze organických spojív
                     
                     
                        EN 15824:2009
                        Technické požiadavky na vonkajšie a vnútorné omietky na báze organických spojív
                     
                     
                        9.3.2018
                     
                     
                        9.3.2020